Дудпулӣ

Дудпулӣ (дудона) – навъи андозе, ки аз ҳар ҳавлӣ си­тонида мешуд. Дудпулӣ дар замони ҳукмронии Темуриён пайдо шуда, минбаъд инкишоф ёфтааст. Охири асри XIX миқдори 
он дар аморати Бухоро гуногун буд. Масалан, дар бекии Қаротегин 75 тангаро ташкил мекард. Дар қисми ҷану­бии бекии Дарвоз деҳқонон барои истифодаи ҳезум ба бек як гӯсфанд ё ду парча карбос медоданд, ки он дертар ба пул иваз шуд. Дар ҳавзаи дарёи Хингоб миқдори дудпулӣ 1–2 танга буд. Баъди ғалабаи Инқилоби Октябр дар Оси­ёи Миёна барҳам хӯрд.

Адабиёт
Кисляков Н. А. Патриархально­феодальные отношения среди оседлого населения Бухарского ханства в конце XIX – начале XX века. М.–Л., 1962.

Манбаъ

Гурӯҳ: Таърих